**RETNINGSLINJER FOR TILDELING AV TILSKUDD kr. 200 000 TIL BOLIGBYGGING I LYNGEN**.

Vedtatt i Lyngen kommunestyre 19.12.2018, sak 117/18

**Generelt**

Lyngen kommune ønsker med dette tilskuddet å stimulere til nybygging for å øke bosettingen i kommunen.

**Følgende retningslinjer gjelder**:

1. Tilskuddet skal benyttes til bygging av helårsbolig, og gis uavhengig av tidligere etableringer i andre kommuner.
2. Tilskuddet gis uavhengig av boligens størrelse.
3. Bygges boligen med utleiemulighet, gis ytterligere tilskudd på 50.000,-.
4. Ordningen omfatter ikke øvrig påbygg, tilbygg eller renovering av allerede eksisterende bolig.
5. Søker skal være eier av boligen.
6. Søker trenger ikke være bosatt i kommunen på søknadstidspunktet.
7. Barnefamilier og andre under etablering prioriteres.
8. Tilskuddet gis med pant i bolig og nedskrives med 20 % hvert år.
9. Den som mottar tilskuddet, må bosette seg i boligen og stå i folkeregisteret i Lyngen.
10. Tilskuddet skal ikke benyttes til nedbetaling av annen gjeld.
11. Dersom boligen selges eller fraflyttes innen 5 år etter mottak av tilskudd, må tilskuddet tilbakebetales i sin helhet.
12. Bygging av bolig må være påbegynt innen 1 år etter innvilget tilskudd. Skjer ikke det, faller tilskuddet bort.
13. Bolig skal ikke benyttes til næring etter korttidsleie som f.eks Airbnb og liknende.

**Saksbehandling**:

* Søknad om tilskudd sendes kommunen. Opplysningene i søknaden må være relevante i forhold til fastsatte vilkår for tilskuddordningen, og inneholde planskisse for bolig og tomt, kostnadsoverslag og finansieringsplan.
* Søknadsfrist: 1. mars og 1. september.
* Utbetaling av tilskudd skjer etter fremlagt ferdigattest.
* Ved utbetaling av tilskudd må søker være bosatt i kommunen.
* Søknaden avgjøres av rådmannen, med klagenemnda som klageinstans.
* Ordningen evalueres årlig.
* Anmoder om at det innhentes tilbud fra lokalt næringsliv.